b'\n_START_ARTICLE_\nCN Tower\n_START_PARAGRAPH_\nCN Tower je zgradba v Torontu v Kanadi. Uporablja se v komunikacijske in turisti\xc4\x8dne namene. V vi\xc5\xa1ino meri 553,33 metrov in predstavlja najve\xc4\x8djo znamenitost Toronta ter privabi ve\xc4\x8d kot dva milijona mednarodnih obiskovalcev vsako leto. CN je kratica za Canadian National, \xc5\xbeelezni\xc5\xa1ko dru\xc5\xbebo, ki je dala zgraditi stolp. Obiskovalci si lahko mesto ogledajo iz stolpa iz dveh stopenj: Sky pod na vi\xc5\xa1ini 330 metrov in Space deck na vi\xc5\xa1ini 447 metrov.\n_START_SECTION_\nZgodovina\n_START_PARAGRAPH_\nIdeja za CN Tower se je pojavila leta 1968 v Kanadski nacionalni \xc5\xbeeleznici. \xc5\xbdeleli so zgraditi najve\xc4\x8djo televizijsko in radijsko komunikacijsko plo\xc5\xa1\xc4\x8dad, ki bi podpirala celotno podro\xc4\x8dje Toronta. Ti na\xc4\x8drti so se razvijali \xc5\xa1e nekaj naslednjih let, dokler niso kon\xc4\x8dno leta 1972 postali uradni. CN Tower je del Metro centra, najve\xc4\x8djega razvojnega projekta v Torontu. Tisti \xc4\x8das je bil Toronto mesto v razvoju in v sredi\xc5\xa1\xc4\x8du se je visoko nad oblake dvigalo kar precej stavb, zato bi bilo oddajanje v tem obmo\xc4\x8dju zelo te\xc5\xbeavno. Edina re\xc5\xa1itev je bila oddajnik dvigniti 300 metrov nad najvi\xc5\xa1je stavbe. CN Tower so postavili v sredi\xc5\xa1\xc4\x8de mesta, kjer so \xc5\xbee bile najvi\xc5\xa1je stavbe. Je tako visok, da ga je mo\xc5\xbeno videti iz 30 kilometrov oddaljenih krajev. Gradnja se je pri\xc4\x8dela 6. februarja leta 1973 z izkopom za temelje, pri \xc4\x8demer so odstranili 56.000 ton materiala do globine 15 metrov. Za temelje so porabili 7.000 ton betona in 450 ton armature. Na celotnem projektu je delalo 1537 ljudi, porabili pa so 40.500 kubi\xc4\x8dnih metrov betona. Vrhnjo anteno so dvignili s pomo\xc4\x8djo helikopterja Sikorsky Skycrane. Na celotnih 553 metrov pa najve\xc4\x8d odmik od vertikalne linije zna\xc5\xa1a le 27 milimetrov. Cena stolpa je zna\xc5\xa1ala 75 milijonov dolarjev, kar bi v dana\xc5\xa1njih dneh zna\xc5\xa1alo 350 milijonov dolarjev. CN Tower so odprli 26. junija 1976, prej od predvidenega 1. oktobra. Do sredine devetdesetih je postal glavna turisti\xc4\x8dna atrakcija v mestu. Celotno obmo\xc4\x8dje stolpa je ostalo obmo\xc4\x8dje pomembnih poslovnih zgradb. Od leta 1997 do leta 2004 je zdru\xc5\xbeba TrizecHahn nekajkrat raz\xc5\xa1irila in posodobila stavbo. V tem \xc4\x8dasu je investirala 26 milijonov dolarjev. Med raz\xc5\xa1iritve je bila vklju\xc4\x8dena tudi vgradnja dveh novih dvigal od skupno \xc5\xa1estih. CN Tower je bil v\xc4\x8dasih osmojen od razbeljenih \xc5\xbearnic, ki so bile leta 1997 odstranjene, ker so bile predrage. 30. maja 2007 pa je bilo oznanjeno, da bodo CN Tower opremili z 1330 LED-lu\xc4\x8dmi znotraj dvigal.'